Document ID: /roh_data/filtered/fineweb-2-filterrobots_roh.jsonl.gz/31930

Fundà la gasetta ha Braendli perquai ch'el è dal meini, che la Somedia haja in monopol da gasettas quotidianas en il Grischun.
In monopol n'è betg bun per ina societad.
La gasetta vul esser independenta, purtar novitads dal Grischun e commentar ed analisar temas regiunals. Quai èn las finamiras ch'el less cuntanscher ensemen cun ses team da var 15 persunas. Braendli è conscient, ch'el na po betg cuvrir l'entir Grischun cun uschè paucas persunas che lavuran be parzialmain. Dentant vul el tuttina, che «grheute.ch» vegnia percepì sco ina gasetta integrala en il chantun.
Finanziada vegn la gasetta anc ord l'agen satg. Pli tard less Braendli vender inserats per finanziar la gasetta.